b'\n_START_ARTICLE_\nUolevi Lehtinen\n_START_PARAGRAPH_\nUolevi Valdemar Lehtinen (s. 15. tammikuuta 1941 J\xc3\xa4ms\xc3\xa4) on suomalainen taloustieteilij\xc3\xa4. H\xc3\xa4n on ollut Tampereen yliopiston yrityksen taloustieteen (markkinoinnin) professori 1980\xe2\x80\x932004 ja rehtori. H\xc3\xa4nen tutkimuskohteitaan ovat kuluttajapolitiikka, ulko- ja kotimaankauppa, tuotesuunnittelu ja yritysorganisaatio._NEWLINE_Lehtinen toimi teollisuustalouden apulaisprofessorina Lappeenrannan teknillisess\xc3\xa4 korkeakoulussa vuosina 1976\xe2\x80\x931977, liiketaloustieteen dosenttina Helsingin kauppakorkeakoulussa vuodesta 1977, vierailevana professorina Kalifornian yliopistossa Yhdysvalloissa vuosina 1977\xe2\x80\x931978, markkinoinnin, hallinnon ja organisaation professorina Vaasan kauppakorkeakoulussa vuosina 1979\xe2\x80\x931980 sek\xc3\xa4 Tampereen yliopiston taloudellis-hallinnollisen tiedekunnan dekaanina vuosina 1983\xe2\x80\x931985. Lehtisell\xc3\xa4 on ollut lukuisia ty\xc3\xb6h\xc3\xb6ns\xc3\xa4 liittyvi\xc3\xa4 luottamusteht\xc3\xa4vi\xc3\xa4.'